Ida Ingemarsdotter

Ida Maria Erika Ingemarsdotter (født 26. april 1985) er en svensk tidligere langrennsløper som representerte Åsarna IK. Hun vant gull i lagsprint under VM i Oslo 2011 og gull i stafett under OL i Sotsji 2014.

 Karriere 
Ingemarsdotter deltok i internasjonale konkurranser for første gang i 2003. I Junior-VM 2004 i Stryn fikk hun sølv på sprint, og i 2005 i Rovaniemi ble det bronse i samme øvelse.

Hennes første pallplassering i verdenscupen kom på sprint klassisk i Canmore 6. februar 2010. Hun ble verdensmester på lagsprint sammen med Charlotte Kalla i Ski-VM 2011 i Oslo, og var med på Sveriges lag som tok sølv på 4 × 5 km stafett i samme mesterskap.

I Ski-VM 2011 i Oslo vant hun gull i lagsprint klassisk stil sammen med Charlotte Kalla.

Hennes første verdenscupseier kom i sprint fristil i Milano 14. januar 2012. I Ski-VM 2013 i Val di Fiemme tok hun sølv både på lagsprinten og på sprint individuelt.

I OL 2014 i Sotsji gikk hun første etappe på det svenske stafettlaget som vant 4 × 5 kilometer stafett foran Finland og Tyskland. De andre på laget var Emma Wikén, Anna Haag og Charlotte Kalla. I samme OL ble hun nummer fem i sprint individuelt. Stafettlaget ble tildelt Svenska Dagbladets gullmedalje (Bragdguldet) for 2014. Denne regnes som svensk idretts høyeste utmerkelse.

I Ski-VM i Falun 2015 tok hun sølv på lagsprint sammen med Stina Nilsson.

Hun la opp i 2019.

 Sammenlagtplasseringer i verdenscupen 
 Sesong Totalt Distanse Sprint Poeng Plassering Poeng Plassering Poeng Plassering 2003/04  7  86.  -  -  7  53. 2004/05  -  -  -  -  -  - 2005/06  39  65. -  -  39  36. 2006/07  72  50.  -  -  79  27. 2007/08  108  41.  -  -  108  26. 2008/09  89  49.  -  -  89  31. 2009/10  395  15.  37  54.  336  6. 2010/11  360  18.  121  27.  159  16. 2011/12  475  22.  37  52.  416  6. 2012/13  232  32.  19  64.  213  10. 2013/14  177  37.  10  71.  139  15. 2014/15  300  21.  86  35.  170  12. 2015/16  787  12.  278  19.  321  6.

 Referanser 

 Eksterne lenker 

 Profilen hos det Svenska Skidförbundet
 Ida Ingmarsdotters egen hjemmeside

Kategori:Svenske langrennsløpere
Kategori:Olympiske mestere for Sverige
Kategori:Verdensmestere i langrenn
Kategori:Olympiske bronsemedaljevinnere for Sverige
Kategori:Deltakere under Ski-VM 2007
Kategori:Deltakere under Ski-VM 2009
Kategori:Deltakere for Sverige under Vinter-OL 2010
Kategori:Langrennsløpere under Vinter-OL 2010
Kategori:Deltakere under Ski-VM 2011
Kategori:Deltakere under Ski-VM 2013
Kategori:Medaljevinnere under Vinter-OL 2014
Kategori:Deltakere for Sverige under Vinter-OL 2014
Kategori:Langrennsløpere under Vinter-OL 2014
Kategori:Deltakere under Ski-VM 2015
Kategori:Personer fra Härjedalens kommun
Kategori:Deltakere under Ski-VM 2017
Kategori:Deltakere for Sverige under Vinter-OL 2018
Kategori:Langrennsløpere under Vinter-OL 2018
Kategori:Deltakere under Ski-VM 2019
Kategori:Olympiske medaljevinnere i langrenn